**Anexă la Ordinul ministrului mediului,**

**apelor și pădurilor nr………/……………….**

|  |
| --- |
| **PLANUL NAȚIONAL DE REDRESARE ȘI REZILIENȚĂ** |
| Ghid specific PRIVIND CONDIȚIILE de ACCESARE a FONDURILOR europene aferente pnrrÎN CADRUL APELULUI DE PROIECTE**PNRR/2023/C2/S/I.2.A** |

**COMPONENTA 2: PĂDURI ȘI PROTECȚIA BIODIVERSITĂȚII**

**Investiția 2.** **Dezvoltarea de capacități moderne de producere a materialului forestier de reproducere**

**Schemă de ajutor de stat**

Subinvestiția I.2.A. Acordarea de sprijin de stat pentru dezvoltarea de capacități moderne de producere a materialului forestier de reproducere

***VERSIUNEA 1.0***

**2023**

**Coordonatorul de investiții pentru prezentul ghid specific este Ministerul Mediului, Apelor și Pădurilor prin Direcția Generală Planul Național de Redresare și Reziliență**

**Adresa: Calea Plevnei, nr. 139, sector 6, București**

**Email:** **dgpnrr@mmediu.ro****.**

*Prezentul ghid specific de finanțare reprezintă un material de informare tehnică a potenţialilor beneficiari ai Schemei de ajutor de stat „****Sprijin pentru investiții în pepiniere și tehnologii moderne de producere a puieților forestieri, în capacități de condiționare a semințelor forestiere și în realizarea de rezervații semincere și plantaje forestiere****” din cadrul Planului Național de Redresare și Reziliență (PNRR) şi constituie un suport informativ complex pentru pregătirea, întocmirea şi depunerea cererii de sprijin, precum şi despre modalitatea de aprobare şi derulare a contractului de finanţare. De asemenea, conţine lista documentelor, avizelor şi acordurilor, modelul cererii de sprijin, al contractului de finanțare, precum şi alte informaţii utile implementării și derulării schemei de ajutor de stat.*

IMPORTANT

Vă recomandăm ca înainte de a începe completarea cererii de finanțare pentru apelul de proiecte cu titlul **PNRR/2023/C2/I.2.A**, să vă asigurați că ați parcurs toate informațiile prezentate în acest documentși să vă asigurați că ați înțeles toate aspectele legate de specificul investițiilor finanțate din fonduri europene aferente PNRR.

Vă recomandăm ca până la data limită de depunere a cererilor de finanțare în cadrul prezentului apel de proiecte să consultați periodic pagina de internet [**http://pnrr.mmap.ro/**](http://pnrr.mmap.ro/), pentru a urmări eventualele modificări/ interpretări ale condițiilor specifice, precum și alte comunicări/ clarificări pentru accesarea fondurilor europene aferente PNRR.

**Atenție!**

**Cererea de finanțare și anexele în format editabil vor fi disponibile la linkul:** [**https://pnrr.mmap.ro/ghiduri-paduri-si-protectia-biodiversitatii/**](https://pnrr.mmap.ro/ghiduri-paduri-si-protectia-biodiversitatii/)

**Link depunere proiecte:** [**https://proiecte.pnrr.gov.ro/**](https://proiecte.pnrr.gov.ro/)

**Adresa de mail suport: (pentru întrebări tehnice legate de apel)** **dgpnrr@mmediu.ro**

[1 INFORMAȚII OBIECTIV DE INVESTIȚII 4](#_Toc124681208)

[1.1 Pilonul, Componenta, Obiectivul General 4](#_Toc124681209)

[1.2 Informații despre apelurile de proiecte 4](#_Toc124681211)

[1.3 Activități sprijinite în cadrul investiției 5](#_Toc124681215)

[1.4 Tipuri de solicitanți 5](#_Toc124681216)

[1.5 Alocarea apelului de proiecte 5](#_Toc124681217)

[1.6 Indicatorii apelului de proiecte 6](#_Toc124681224)

[2 Ajutor de stat 6](#_Toc124681225)

[3 Evaluarea, Eligibilitatea Solicitantului, Proiectului, Eligibilitatea Cheltuielilor și Selecția Proiectelor 7](#_Toc124681226)

[3.1 Evaluarea eligibilității solicitantului și a proiectului 7](#_Toc124681227)

[3.2 Eligibilitatea cheltuielilor 12](#_Toc124681228)

[3.3 Selecția proiectelor 14](#_Toc124681229)

[3.4 Depunerea și soluționarea contestațiilor 14](#_Toc124681230)

[3.5 Renunțarea la cererea de finanțare 15](#_Toc124681231)

[4 Depunerea cererilor de finanțare 15](#_Toc124681232)

[4.1 Modalitatea de depunere a cererilor de finanțare 15](#_Toc124681233)

[4.2 Limba utilizată la completarea cererii de finanțare 16](#_Toc124681234)

[4.3 Cererea de finanțare și Anexe 16](#_Toc124681235)

[4.4 Semnarea cererii de finanțare și a documentelor anexate 19](#_Toc124681236)

[5 Contractarea și implementarea proiectelor 19](#_Toc124681237)

[5.1 Contractarea proiectelor 19](#_Toc124681238)

[5.2 Implementarea și monitorizarea proiectelor 20](#_Toc124681239)

[6 Contribuția investiției la obiectivele asumate pentru realizarea indicatorilor din domeniul climei și din domeniul digital 26](#_Toc124681240)

[7 Modificarea ghidului solicitantului 26](#_Toc124681241)

[8 Anexe 26](#_Toc124681242)

**COMPONENTA C2 – PĂDURI ȘI PROTECȚIA BIODIVERSITĂȚII**

**Investiția I.2**

Dezvoltarea de capacități moderne de producere a materialului forestier de reproducere.

# INFORMAȚII OBIECTIV DE INVESTIȚII

## Pilonul, Componenta, Obiectivul General

Pilonul 1. Tranziție Verde

**Componenta C2: PĂDURI ȘI PROTECȚIA BIODIVERSITĂȚII face parte din Pilonul I. Tranziție verde**.

Obiectivul acestei componente este de a armoniza practicile de management forestier cu cele privind conservarea biodiversității și protejarea mediului în contextul generat de Pactul Verde European și asigurarea tranziției către o Europă neutră din punct de vedere climatic prin crearea de noi suprafețe acoperite cu păduri și refacerea habitatelor degradate.

**Subinvestiția I.2.A. Acordarea de sprijin de stat pentru dezvoltarea de capacități moderne de producere a materialului forestier de reproducere**

Obiectivul măsurii de investiții este de a dezvolta capacitățile de producție de material reproducător (specii de arbori și arbuști) care sunt adecvate pentru condițiile climatice viitoare modelate pentru România în cantități suficiente cu implicarea atât a Romsilva cât și a sectorului privat, în contextul în care Strategia Națională Forestieră 2020 – 2030 își propune descurajarea creării de pepiniere comerciale pentru monoculturi cu ciclu scurt de rotație/producție.

1.

## Informații despre apelurile de proiecte

* 1.
	2.
	3.

### Ce tip de apel de proiecte se lansează?

Pentru Investiția I.2.A: **Acordarea de sprijin de stat pentru dezvoltarea de capacități moderne de producere a materialului forestier de reproducere** PNRR/2023/C2/S/I.2.A se lansează o sesiune continuă de depunere de proiecte cu respectarea cerințelor privind încadrarea proiectului în specificațiile impuse de prezentul Ghid.

Sesiunea va fi de tip necompetitiv, **apel deschis**, pentru toți solicitanții eligibili, pe principiul **“primul venit, primul servit”**, în limita bugetului maxim eligibil alocat, respectiv până la epuizarea alocării financiare totale, dar nu mai târziu de **29 februarie 2024**.

### Perioada în care pot fi depuse cereri de finanțare

* + Data exactă la care se va deschide sesiunea de depunere a proiectelor va fi comunicată prin anunțul de deschidere a sesiunii, însă aceasta nu poate depăși 31 martie 2023.
	+ Data și ora de închidere a depunerii de proiecte: 29 februarie 2024, ora 23:59.

## Activități sprijinite în cadrul investiției

Prin intermediul acestei investiții sunt vizate activități/acțiuni specifice pentru înființarea/ dezvoltarea/modernizarea capacităților de producție a puieților forestieri, precum și pentru producerea, prelucrarea și condiționarea semințelor forestiere.

Activitățile sunt eligibile doar dacă sunt respectate toate criteriile de eligibilitate prevăzute în prezentul ghid.

## Tipuri de solicitanți

Solicitant de finanțare poate fi orice deținător public sau privat de pădure, autorizat pentru producerea de material forestier de reproducere, denumit în continuare (MFR) ori producător autorizat de MFR, indiferent de mărimea sa.

În categoria deținătorilor publici de păduri sunt incluse: Regia Națională a Pădurilor – Romsilva, Institutul Național de Cercetare-Dezvoltare în Silvicultură „Marin Drăcea”, Regia Autonomă ”Administrația Patrimoniului Protocolului de Stat”, unitățile administrativ-teritoriale (comune, orașe, municipii, județ) și alte persoane juridice de drept public.

În categoria deținătorilor privați de păduri sunt incluse: persoanele fizice autorizate, societățile comerciale, asociațiile și fundațiile, alte persoane juridice de drept privat.

Producătorii autorizați de MFR sunt persoanele fizice și persoanele juridice care dețin o autorizație emisă de către Comisia de autorizare din cadrul MMAP, în temeiul prevederilor Ordinului nr. 676/2004 pentru aprobarea Metodologiei de autorizare a producătorului de material forestier de reproducere.

## Alocarea apelului de proiecte

* 1.
	2.
	3.
	4.
	5.
	6.

### Alocarea financiară totală

**Alocarea financiară** acordată prin PNRR, pentru investiții în pepiniere și tehnologii moderne de producere a puieților forestieri, în capacități de condiționare a semințelor forestiere și în realizarea de plantaje forestiere în cadrul Investiției I2 - Subinvestiția C2/S/I.2.A în cadrul prezentului Ghid specific este de **32 milioane euro, care reprezintă echivalentul a 157.404.800 lei.**

**Cursul valutar utilizat este cursul InforEuro aferent lunii noiembrie 2022 de 1 euro = 4.9189 lei, valabil la data de 30.11.2022.**

### Alocare financiară la nivel de proiect

Valoarea minimă eligibilă a proiectului corespunde unui cost de peste **200.000 euro, echivalentul a peste 983.780 lei, fără TVA**, iar **valoarea maximă eligibilă este de cel mult 2.000.000 euro, echivalentul a maxim 9.837.800 lei, fără TVA.**

**Rata de finanțare acordată prin PNRR este de:**

**-** 90% din valoarea cheltuielilor eligibile ale proiectului, fără TVA, pentru proiectele ce prevăd costuri de peste 200.000 euro, echivalentul a 983.780 lei, dar nu mai mult de 500.000 euro, echivalentul a 2.459.450 lei;

- 80% din valoarea cheltuielilor eligibile ale proiectului, fără TVA, pentru proiectele ce prevăd costuri de peste 500.000 euro, echivaletul a 2.459.451 lei, dar nu mai mult de 1.000.000 euro, echivalentul a 4.918.900 lei;

- 70% din valoarea cheltuielilor eligibile ale proiectului, fără TVA, pentru proiectele ce prevăd costuri de peste 1.000.000 euro, echivalentul a 4.918.901 lei, dar nu mai mult de 2.000.000 euro, echivalentul a 9.837.800 lei.

Diferența de la valoarea finanțată până la valoarea totală a proiectului este contribuția beneficiarului. Acesta trebuie să aducă o contribuție financiară, fie din resurse proprii, fie din finanțare externă (de exemplu, dar fără a se limita la, credit bancar), sub o formă care este liberă de orice sprijin din partea statului.

În cazul proiectelor depuse în cadrul PNRR, valoarea TVA aferentă cheltuielilor eligibile va fi suportată de la bugetul de stat, din bugetul coordonatorului de reforme și/sau investiții pentru Componenta C2 – PĂDURI ȘI PROTECȚIA BIODIVERSITĂȚII, în conformitate cu legislația în vigoare. În condițiile în care cheltuiala aferentă TVA a fost solicitată, aceasta este eligibilă doar dacă nu este recuperabilă, rambursabilă sau compensată prin orice alte mijloace potrivit prevederilor legale.

În afara valorii eligibile a proiectului, orice altă cheltuială constituie cheltuială neeligibilă și va fi suportată de beneficiar.

**Un beneficiar poate să depună mai multe cereri de finanțare în cadrul prezentei scheme de stat, dacă acestea au proiecte tehnico-economice separate și se referă la obiective distincte.**

## Indicatorii apelului de proiecte

Indicatorul care va fi urmărit este numărul de pepiniere înființate/dezvoltate/modernizate.

Calendarul propus prin PNRR menționează realizarea până la 30 septembrie 2024 a unui număr de 90 de pepiniere înființate/dezvoltate/modernizate, împreună cu investiția C2/S/I.2.B- *“Acordarea de sprijin de minimis pentru dezvoltarea de capacități moderne de producere a materialului forestier de reproducere”.*

# Ajutor de stat

**Schema de ajutor de stat** se aplică în baza prevederilor Regulamentului (UE) nr. 2472/2022 al Comisiei din 14 decembrie 2022 de declarare a anumitor categorii de ajutoare compatibile cu piaţa internă în aplicarea art. 107 şi 108 din tratatul Uniunii Europene, Ordonanței de urgență a Guvernului nr. 77/2014 privind procedurile naționale în domeniul ajutorului de stat, cu modificările și completările ulterioare, și Ordinului ministrului mediului, apelor și pădurilor nr. 217/2023 pentru aprobarea Schemei de ajutor de stat ''Sprijin pentru investiţii în pepiniere şi tehnologii moderne de producere a puieţilor forestieri, în capacităţi de condiţionare a seminţelor forestiere şi în realizarea de rezervții semincere și plantaje forestiere''.

Implementarea schemei de ajutor de stat se face prin Ministerul Mediului, Apelor și Pădurilor (MMAP).

Textul integral al schemei de ajutor de stat se află publicat pe pagina web a MMAP - [www.mmediu.ro](http://www.mmediu.ro) și pe paginile web ale gărzilor forestiere.

Aplicarea prevederilor schemei de ajutor de stat se realizează pe întregul teritoriu al României.

**Scopul schemei de ajutor de stat** îl reprezintă acordarea unui sprijin financiar deținătorilor publici și privați de păduri, autorizați pentru producerea de material forestier de reproducere (MFR), și/sau producătorilor autorizați de MFR pentru înființarea/dezvoltarea/modernizarea capacităților de producție a puieților forestieri, precum și pentru producerea, prelucrarea și condiționarea semințelor forestiere.

**Obiectivul schemei de ajutor de stat** îl reprezintă îmbunătățirea calității MFR și producerea acestuia în cantități suficiente pentru nevoile de regenerare a pădurilor și de împădurire a altor terenuri. Realizarea acestui obiectiv, coroborat cu obligativitatea respectării compoziției de împădurire prevăzute de normele tehnice și care sunt transpuse în prevederile amenajamentelor silvice, va conduce implicit la îmbunătățirea rezilienței și a valorii de mediu a ecosistemelor forestiere, în asortimentul de specii și ecotipuri adaptate la condițiile climatice viitoare modelate pentru România, în conformitate cu prevederile Strategiei naționale pentru păduri 2030.

Pentru realizarea acestui obiectiv, schema vizează cel puțin una din următoarele activități:

1. Dezvoltarea/modernizarea pepinierelor forestiere existente, acolo unde capacitățile existente sunt învechite sau insuficiente;
2. Înființarea unor pepiniere noi;
3. crearea unor capacități de prelucrare și condiționare a semințelor forestiere;
4. realizarea unor noi plantaje forestiere.

# Evaluarea eligibilității solicitantului și a proiectului

## Evaluarea eligibilității solicitantului și a proiectului

**Cererea de finanțare** (inclusiv anexele/modelele la cererea de finanțare) completată de către solicitant, face obiectul verificării eligibilității solicitantului și a proiectului, pe baza criteriilor enumerate în continuare.

Verificarea conformității administrative și a eligibilității presupune următoarele aspecte:

1. Se va avea în vedere existența și forma Cererilor de finanțare și a anexelor, valabilitatea documentelor, precum și respectarea criteriilor de eligibilitate prevăzute în prezentul Ghid;
2. Se va verifica îndeplinirea criteriilor din grila de verificare a conformității administrative și a eligibilității proiectului, respectiv:
3. Eligibilitatea solicitantului – se va verifica dacă solicitantul îndeplinește criteriile prevăzute în prezentul Ghid.
4. Eligibilitatea Cererii de finanțare – se va verifica dacă proiectul și activitățile sale îndeplinesc criteriile prevăzute în prezentul Ghid.

**Criteriile de eligibilitate trebuie respectate de solicitant, la momentul depunerii proiectului, contractării, implementării, precum și pe perioada de durabilitate a contractului de finanțare, în condițiile stipulate de acesta.**

Solicitantul eligibil, în sensul prezentului ghid, reprezintă entitatea care îndeplinește cumulativ criteriile enumerate și prezentate în cadrul acestei secțiuni.

MMAP poate transmite solicitări de **clarificări/completări** asupra cererii de finanțare și/sau a anexelor la aceasta. Se pot solicita clarificări sau, după caz, completări ale Cererilor de finanțare. Solicitările de clarificări/completări sunt transmise solicitantului prin aplicația informatică <https://proiecte.pnrr.gov.ro/> .

În cazul în care, în urma verificării documentelor transmise de către solicitanți, există necorelări în cadrul cererii de finanțare și/sau între cererea de finanțare și documentele suport, MMAP poate solicita clarificări cu scopul ca documentațiile să fie corecte și corelate.

Termenul de răspuns la solicitarea de clarificări este de maximum 5 zile lucrătoare. Se va avea în vedere încadrarea în termenul maxim estimat pentru finalizarea etapei de verificare, conform secțiunii 1.2.2.

Pot fi depuse inclusiv documente care au fost emise ulterior depunerii cererii de finanțare.

În cazul neprimirii clarificărilor/completărilor în termenul solicitat, proiectul se declară **RESPINS**.

### Solicitantul se încadrează în categoria solicitanților eligibili

Solicitantul trebuie să se încadreze în categoria solicitanților eligibili de la secțiunea 1.4 din prezentul ghid.

### Solicitantul și/sau reprezentantul legal NU se încadrează în niciuna din situațiile de neeligibilitate prezentate în Declarația de eligibilitate (Anexa 5 model B)

Pentru completarea cererii de finanțare se va utiliza Declarația de eligibilitate în care sunt detaliate situațiile în care solicitantul și/sau reprezentantul legal NU trebuie să se regăsească pentru a putea beneficia de finanțare în cadrul acestei investiții.

Solicitantul nu trebuie să se afle în următoarele situații începând cu data depunerii cererii de finanțare, pe perioada de verificare și contractare:

1. în procedură de executare silită pentru plata unor datorii fiscale;
2. în procedură de dizolvare, lichidare sau administrare specială;
3. să facă subiectul unui/unei ordin/decizii de recuperare a unui ajutor de stat, emis/emise ca urmare a unei decizii a Consiliului Concurenței, a Comisiei Europene ori a oricărui alt furnizor sau, în cazul în care au făcut obiectul unei asemenea proceduri, aceasta a fost deja executată și creanța integral recuperată;
4. să fie rezident în scopuri fiscale sau înmatriculat în temeiul legilor din jurisdicțiile care figurează pe lista Uniunii Europene a jurisdicțiilor necooperante în scopuri fiscale, conform Recomandării Comisiei Europene nr. 4.885 final din data de 14.07.2020 privind condiționarea acordării sprijinului financiar public de lipsa unei legături cu jurisdicțiile necooperante în scopuri fiscale, condiționează acordarea sprijinului financiar de lipsa legăturilor între jurisdicțiile necooperatiste;
5. să fie in interdicție bancară;
6. să fie controlat, direct sau indirect, de către acționarii din jurisdicțiile care figurează pe lista Uniunii Europene a jurisdicțiilor necooperante, în funcție de beneficiarul real, astfel cum este definit la art. 3 pct. 6 din Directiva (UE) 2015/849 a Parlamentului European şi a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European şi al Consiliului şi de abrogare a Directivei 2005/60/CE a Parlamentului European şi a Consiliului şi a Directivei 2006/70/CE a Comisiei.

### Solicitantul face dovada capacității de finanțare a proiectului pentru cheltuielile neeligibile

Solicitantul va completa și semna Declarație de angajament Anexa 5 model A.

### Solicitantul se angajează că vă asigura mentenanța investiției pe o perioadă de minimum 5 ani de la data ultimei plăți

Solicitantul, în cazul în care va primi finanțare din PNRR, trebuie ca pe perioada de durabilitate:

1. să mențină investiția realizată în condițiile prezentei scheme de ajutor, precum și activitatea de producere MFR (asigurând mentenanța și serviciile asociate necesare);
2. să nu realizeze o modificare asupra calității de proprietar al investiției, decât în condițiile prevăzute în contractul de finanțare;
3. să nu realizeze o modificare substanțială care afectează natura, obiectivele sau condițiile de realizare ale investiției.

Prin perioada de durabilitate a proiectului se înțelege perioada de menținere obligatorie a investiției după finalizarea implementării proiectului (minimum 5 (cinci) ani de la efectuarea plății finale).

**Gărzile forestiere, în calitate de autorități publice teritoriale care răspund de silvicultură vor verifica următoarele:**

a) continuitatea activității de producere a MFR pe amplasamentele prevăzute în proiectele finanțate în cadrul prezentei scheme, inclusiv respectarea cerinței de producere a minim 3 specii autohtone de interes forestier, prevăzute în anexa nr. 6, care pot fi diferite față de speciile menționate inițial în proiect;

b) speciile autohtone de interes forestier, prevăzute în anexa nr. 6, aflate în cultură, reprezintă peste 50% din capacitatea de producție a pepinierei.

Nerespectarea acestor obligații ale beneficiarului vor conduce la recuperarea ajutorului acordat.

### Solicitantul face dovada faptului că terenul pe care urmează a se efectua investiția îndeplinește următoarele cerințe:

Solicitantul trebuie să facă dovada dreptului de proprietate asupra terenului pe care urmează să realizeze investiția sau după caz, dreptul de folosință pe o perioadă de cel puțin 10 ani de la depunerea cererii de finanțare.

***Notă:***

*Pentru terenurile care sunt incluse în fondul forestier național, deținute sau administrate de solicitant, un extras din amenajamentul silvic în vigoare (descriere parcelară și hartă amenajistică) din care să rezulte că amplasamentul respectiv este destinat producerii de MFR.*

Pentru completarea cererii de finanțare se va utiliza Declarația de eligibilitate (Anexa 5 model B), în care sunt detaliate condițiile cumulative pe care trebuie să le îndeplinească imobilul – teren care face obiectul proiectului propus spre finanțare, respectiv:

* Să fie liber de sarcini sau interdicții ce afectează implementarea proiectului;
* Să nu facă obiectul revendicărilor potrivit unor legi speciale sau dreptului comun;
* Să se afle în proprietatea beneficiarului sau beneficiarul deține un drept de folosință asupra imobilului-teren cel puțin 10 ani de la depunerea cererii de finanțare.

Proiectul devine neeligibil dacă intervine o hotărâre judecătorească definitivă prin care este afectat dreptul de proprietate/administrare (privind imobilul) până la finalizarea perioadei de durabilitate.

**Nu pot fi eligibile terenurile care fac obiectul unor litigii cu privire la dreptul de proprietate** - se întocmește o declarație pe proprie răspundere conform modelului din Anexa 2 – „Declaraţie privind situația terenului” – completată de către deținătorul sau administratorul terenului pe care se va efectua investiția sau de către împuternicitul acestuia.

### Activitățile propuse prin proiect se încadrează în acțiunile eligibile specifice sprijinite în cadrul prezentei investiții

În cazul înființării / modernizării / dezvoltării unei pepiniere, propunerea tehnică va conține prevederi privind producerea de puieți din minim trei specii autohtone, a arborilor de interes forestier prevăzuți în lista de la anexa nr. 6.

Sprijinul în cadrul schemei se acordă pentru lucrările și investițiile în activele fixe și circulante și pentru serviciile prevăzute în cadrul proiectului tehnico-economic, denumit în continuare proiect, necesare pentru îndeplinirea obiectivelor propuse.

Proiectul, al cărui conținut-cadru este prezentat în anexa 1, va conține obligatoriu următoarele elemente:

1. denumirea investiției, amplasamentul și titularul acesteia;
2. descrierea situației actuale și necesitatea investiției, cu referire doar la aspectele legate de MFR;
3. descrierea și prezentarea în detaliu, a propunerii de înființare / dezvoltare / modernizare a pepinierei sau, după caz, a instalațiilor de condiționare a MFR sau a plantajelor forestiere și estimarea rezultatelor preconizate să apară în urma derulării investiției;
4. descrierea modului de conformare a cerințele stabilite în Strategia forestieră națională privind producerea de MFR;
5. planificarea etapelor de investiție, a operațiunilor și a modului de producție de MFR propuse prin proiect;
6. planificarea financiară a derulării investiției;
7. necesarul de utilaje, instalații și echipamente și capacitatea acestora vor fi corelate cu suprafața și capacitatea de producție a pepinierei;
8. documentul emis de către autoritatea teritorială de mediu privind impactul asupra mediului (anexă la proiect), în funcție de maturitatea proiectului (la cererea de finanțare/la contractare/cel târziu la depunerea proiectului tehnic) .

Toate lucrările/achizițiile ce vor fi realizate în cadrul proiectului trebuie să fie fundamentate în conformitate cu proiectul și să fie în conformitate cu cerințele de eligibilitate a cheltuielilor conform subcapitolul 3.2 din Ghid.

### Proiectul propus spre finanțare se încadrează în valoarea maximă eligibilă

Proiectul se încadrează în valoarea maximă eligibilă, astfel cum este menționată la secțiunea 1.5.2 din Ghid.

### Proiectul propus spre finanțare include doar activități desfășurate după încheierea contractului de finanțare

Accesarea schemei se realizează doar după încheierea contractului de finanțare între beneficiar și MMAP, în baza proiectului și a unei cereri de finanțare.

Orice lucrare sau investiție efectuată anterior semnării contractului de finanțare nu este eligibilă, cu excepția cheltuielilor efectuate pentru elaborarea studiilor și documentațiilor tehnico-economice, precum și a taxelor pentru emiterea avizelor și acordurilor care se referă la capacitățile prevăzute în proiect.

### Perioada de implementare a proiectului

Perioada de implementare a fiecărui contract începe de la data semnării acestuia de către beneficiar și se finalizează la termenul prevăzut în graficul de execuție prevăzut în proiect, dar nu mai târziu de data de finalizare a aplicării schemei de ajutor de stat.

În ceea ce privește terenurile pe care se va desfășura proiectul de investiție, altele decât cele aflate în proprietate, pentru acestea solicitantul trebuie să facă dovada dreptului de folosință pe o perioadă de cel puțin 10 ani la data depunerii cererii de finanțare asigurând astfel funcționalitatea investiției pe perioada sustenabilității proiectului, adică cel puțin 5 ani de la data ultimei plăți.

### Proiectul respectă principiul „Do No Significant Harm” (DNSH)

Solicitantul va declara respectarea obligațiilor prevăzute în PNRR pentru implementarea principiului „Do No Significant Harm” (DNSH) („A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată durata de implementare a proiectului.

Se va vedea Declarația privind respectarea aplicării principiului DNSH în implementarea proiectului (Anexa 5 model D) și informațiile/documentele prezentate în implementarea proiectului pentru demonstrarea modului de aplicare a principiului DNSH.

În situația în care solicitantul nu demonstrează implementarea principiului de „a nu prejudicia în mod semnificativ” (DNSH – „Do No Significant Harm”) și nu prezintă documentele justificative, MMAP va emite decizii de reziliere a contractelor de finanțare, cu recuperarea sumelor acordate necuvenit.

### Respectarea principiilor privind dezvoltarea durabilă, egalitatea de șanse, de gen, nediscriminarea, accesibilitatea

În procesul de pregătire, verificare, implementare și durabilitate a contractului de finanțare, solicitantul respectă legislația națională și comunitară aplicabilă în domeniul egalității de șanse, de gen, nediscriminare și accesibilitate.

Se va vedea **Declarația de angajament** (Anexa 5 model A). Aspectele se corelează cu informațiile completate în cererea de finanțare.

## Eligibilitatea cheltuielilor

Baza legală pentru stabilirea eligibilității cheltuielilor:

* + Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de Redresare și Reziliență;
	+ Ordonanța de urgență a Guvernului nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență.
	+ Ordinul nr. 217 din 19 ianuarie 2023 pentru aprobarea schemei de ajutor de stat “Sprijin pentru investiții în pepiniere și tehnologii moderne de producerea puieților forestieri, în capacități de condiționare a semințelor forestiere și în realizarea de rezervații semincere și plantaje forestiere”, publicat în Monitorul Oficial, Partea I nr. 99 din 06 februarie 2023.

În cadrul unui proiect cheltuielile pot fi eligibile și neeligibile. Finanțarea va fi acordată doar pentru plata cheltuielilor eligibile și a TVA.

Este eligibilă taxa pe valoarea adăugată aferentă cheltuielilor eligibile în condițiile în care aceasta a fost solicitată și nu este recuperabilă, rambursabilă sau compensată prin orice alte mijloace potrivit prevederilor legale.

Fondurile nerambursabile vor fi acordate beneficiarilor pentru investițiile în active fixe și circulante prevăzute în cadrul proiectului, necesar pentru îndeplinirea obiectivelor propuse, după cum urmează:

1. construcţia, extinderea şi/sau modernizarea infrastructurii/spațiilor necesare producerii și condiționării MFR;
2. achiziţionarea, inclusiv în leasing financiar, de utilaje, instalaţii şi echipamente noi, precum şi costurile de instalare și montaj ale acestora, necesare producerii și condiționării MFR;
3. achiziția de MFR specific, lucrările de instalare și lucrările de întreținere ulterioare instalării, pentru realizarea de plantaje forestiere;
4. Cheltuielile cu proiectarea și consultanța;
5. Cheltuieli privind informarea și publicitatea. Vor fi respectate prevederile manualului de identitate vizuală (MIV) al PNRR:
* Cheltuieli cu panouri publicitare provizorii afișate la locul implementării proiectului;
* Cheltuieli ocazionate de campaniile de informare și conștientizare a populației/grupului țintă.

Cheltuielile legate de achiziţia în leasing a activelor, altele decât clădirile, pot fi considerate eligibile doar în cazul în care leasingul ia forma unui leasing financiar şi prevede obligaţia beneficiarului de a cumpăra bunurile respective la expirarea contractului de leasing.

Costurile generale reprezentând plata arhitecților, inginerilor și consultanților, taxelor legale, a studiilor de fezabilitate/documentațiilor de avizare a lucrărilor de intervenții, a proiectului tehnic, consultanței, achiziționarea de licențe și patente, informarea și publicitatea, pentru pregătirea și/sau implementarea proiectului, direct legate de investiție, se vor încadra în maximum 10% din totalul cheltuielilor eligibile.

Pot fi solicitate cereri de transfer și pentru avansurile facturate și prevăzute în contractele încheiate de beneficiar cu contractorii săi, în limita a maximum 30% din valoarea totala a fiecărui contract.

Cheltuielile necesare pentru implementarea proiectului sunt eligibile dacă:

* sunt realizate efectiv după data de 01.02.2020 și sunt în legătură cu îndeplinirea obiectivelor investiției (cheltuieli efectuate pentru elaborarea proiectului, precum și a taxelor pentru emiterea avizelor și acordurilor);
* sunt efectuate pentru realizarea investiţiei cu respectarea rezonabilităţii costurilor (respectarea legislației în domeniul achizițiilor publice/instrucțiuni emise de MIPE pentru achizițiile efectuate de către beneficiarii privați);
* sunt efectuate cu respectarea prevederilor contractului de finanţare semnat;
* sunt înregistrate în evidențele contabile ale beneficiarului, sunt identificabile, verificabile și sunt susținute de originalele documentelor justificative, în condițiile legale prevăzute de prezentul Ghid.

Cheltuielile privind costurile generale ale proiectului, inclusiv cele care sunt efectuate înaintea aprobării finanțării, sunt eligibile dacă:

* sunt prevăzute sau rezultă din aplicarea legislației în vederea obținerii de avize, acorduri și autorizații necesare implementării activităților eligibile ale operațiunii sau rezultă din cerințele minime impuse de PNRR;
* sunt aferente, după caz: unor studii şi/sau analize privind durabilitatea economică și de mediu, studiu de fezabilitate, proiect tehnic, document de avizare a lucrărilor de intervenție, întocmite în conformitate cu prevederile legislației în vigoare;

Următoarele cheltuieli **NU vor fi considerate eligibile**:

* sumele care vor depăși pragurile menționate la secțiunea 1.5.2 și valoarea TVA aferentă acestora;
* cheltuielile specifice activităţilor de producere a puieților forestieri (achiziție semințe, înființare și întreținere culturi, etc.);
* costurile de exploatare, inclusiv cheltuielile specifice de înfiinţare şi funcţionare a întreprinderilor, cum ar fi obţinerea avizelor de funcţionare, taxele de autorizare, salariile angajaţilor, costurile administrative, etc.;
* investiții pentru producerea de puieți de specii ornamentale;
* cheltuielile efectuate înainte de semnarea contractului de finanțare cu MMAP, precum și cele efectuate după termenul de derulare a schemei, cu excepția cheltuielilor efectuate pentru elaborarea studiilor și documentațiilor tehnico-economice, precum și a taxelor pentru emiterea avizelor și acordurilor care se referă la capacitățile prevăzute în proiect;
* achizițiile cu activele corporale „second-hand”.
* taxa pe valoare adăugată, cu excepția situației în care această taxă nu poate fi recuperată conform prevederilor naționale;
* orice alte cheltuieli care nu fac obiectul proiectului.

**Cheltuielile neeligibile vor fi suportate integral de către beneficiarul finanțării.**

Solicitantul se va asigura cu privire la evitarea dublei finanțări a lucrărilor de intervenție/activităților propuse prin proiect cu cele realizate asupra aceleiași infrastructuri/aceluiași segment de infrastructură implementate prin alte Programe Operaționale, sau prin alte programe cu surse publice de finanțare. În cazul identificării unei situații de dublă finanțare, MMAP poate emite decizii de reziliere a contractelor de finanțare, cu recuperarea sumelor acordate necuvenit.

Beneficiarii care au încheiat contracte de finanțare cu MMAP și care nu finalizează proiectul în perioada de eligibilitate a cheltuielilor vor suporta din bugetul propriu sumele necesare finalizării proiectelor după această perioadă (cheltuieli neeligibile).

În etapa de evaluare, pentru cheltuielile neeligibile care nu respectă condițiile de eligibilitate enunțate, se poate acorda beneficiarului posibilitatea de trecere a lor pe neeligibil. În caz contrar acestea vor conduce la diminuarea de către MMAP a valorii eligibile a proiectului.

## Selecția proiectelor

Proiectele vor fi selectate pentru finanțare pe baza criteriului **„primul venit, primul servit”**, cu încadrarea în termenul limită de depunere a proiectelor conform secțiunii 1.2.2, precum și în alocarea totală prevăzută la secțiunea 1.5.1.

După finalizarea depunerii proiectelor, MMAP va proceda la întocmirea Listei proiectelor selectate pentru finanțare prin PNRR, respectiv la publicarea acesteia pe site-ul <http://pnrr.mmap.ro/> și notificarea solicitanților cu privire la stadiul aprobării.

## Depunerea și soluționarea contestațiilor

În termen de 30 zile de la comunicarea Notificării de selectare/respingere a Cererii de finanțare, solicitantul de finanțare poate formula, în scris, contestație, care va fi transmisă prin aplicația informatică [www.proiecte.pnrr.gov.ro](http://www.proiecte.pnrr.gov.ro) .

Dacă aplicația electronică nu permite, contestațiile vor fi transmise prin poștă/curier, e-mail sau depuse direct la registratura DGPNRR.

Contestația va fi semnată olograf sau cu semnătură digitală calificată a contestatarului/reprezentantului legal ori a împuternicitului acestuia, după caz, și va cuprinde următoarele elemente, sub sancțiunea respingerii ca inadmisibilă:

• atributele de identificare ale contestatarului;

• numele şi prenumele reprezentantului legal ori ale împuternicitului acestuia, precum şi împuternicirea notarială sau avocațială, după caz;

• numărul/Codul unic de înregistrare al cererii de finanţare, după caz;

• obiectul contestaţiei;

• motivele de fapt şi de drept pe care se întemeiază.

Contestatarul nu poate să modifice conținutul Cererii de finanțare.

MMAP soluționează contestația, prin Decizie, în termen de 30 zile de la data înregistrării acesteia. Deciziile de soluționare vor fi comunicate contestatarilor, în condițiile legii.

Decizia de soluționare a contestaţiei poate fi atacată la instanţa de contencios administrativ competentă, potrivit prevederilor Legii contenciosului administrativ nr. 554/2004, cu modificările şi completările ulterioare.

După evaluarea contestațiilor, MMAP va publica o listă a contestațiilor. Solicitanții ale căror contestații au fost admise și care îndeplinesc punctajul pentru a fi selectați, vor fi notificați în vederea semnării contractelor de finanțare, în maximum 3 zile lucrătoare de la comunicarea Listei, împreună cu solicitanții din lista de selecție care nu au fost notificați în prima etapă și care nu au primit statusul de solicitant RESPINS.

## Renunțarea la cererea de finanțare

Renunțarea la cererea de finanțare se poate realiza prin retragerea ei de către Solicitant.

Retragerea cererii de finanțare se va face numai de către reprezentantul legal sau de către persoana împuternicită prin mandat/împuternicire specială, în baza Ordinului/Deciziei/ Hotărârii de retragere a proiectului (cererii de finanțare).

Retragerea cererii de finanțare se poate realiza prin sistemul informatic, cel târziu până la momentul semnării contractului de finanțare.

# Depunerea cererilor de finanțare

Cererea de finanțare, al cărui model este prevăzut în Anexa 4, însoțită de documentele doveditoare a eligibilității și de proiectul întocmit, se vor depune în sistemul informatic www.proiecte.pnrr.gov.ro, doar în intervalele de depunere menționate în prezentul ghid.

## Modalitatea de depunere a cererilor de finanțare

Cererile de finanțare, precum și răspunsurile la solicitările de clarificări se vor depune prin aplicația electronică de pe site-ul <http://proiecte.pnrr.gov.ro/>, doar în intervalele de depunere menționate la secțiunea 1.2.2. Nu se pot transmite cereri de finanțare în afara perioadei de depunere, aplicația blocând înregistrarea acestora.

Data depunerii Cererii de finanțare este considerată data transmiterii solicitării prin aplicația informatică, preluată din registratură.

La transmitere, fiecare cerere de finanțare va primi un număr de înregistrare, conținând data și ora înregistrării, acesta fiind comunicat solicitantului în mod automat, prin aplicația informatică. Orice corespondență ulterioară va face referire, în mod obligatoriu, la numărul de înregistrare a cererii de finanțare.

Detalii cu privire la procedura de depunere și modul de completare a cererilor de finanțare sunt prezentate în secțiunea 4 din prezentul ghid.

## Limba utilizată la completarea cererii de finanțare

Limba utilizată la completarea cererii de finanțare este limba română.

Pentru toate documentele anexate, redactate în alte limbi, dacă este cazul, se va atașa o traducere în limba română realizată de un traducător autorizat, fie de beneficiar (caz în care pe traducere acesta va face mențiunea „îmi asum răspunderea privind corectitudinea traducerii” și va semna).

## Cererea de finanțare și Anexe

Cererea de finanțare este compusă din:

- Cererea de finanțare;

- Anexele la cererea de finanțare – documentele completate de solicitant sau, după caz, scanate, salvate în format .pdf, semnate digital și încărcate în aplicația informatică.

Documentele încărcate în aplicația informatică, fiind parte din cererea de finanțare, trebuie să fie lizibile și complete.

Documentele enumerate mai jos se vor încărca obligatoriu în platforma [www.proiecte.pnrr.gov.ro](http://www.proiecte.pnrr.gov.ro) .

**Documentele necesare întocmirii cererii de sprijin sunt diferite, în funcție de tipul beneficiarilor, astfel:**

**Entitățile fără personalitate juridică (Persoane fizice autorizate – PFA, Întreprindere Individuală - ÎI, Întreprindere familială – ÎF):**

1. Cererea de finanțare însoțită de anexe;
2. Actul de identitate a persoanei fizice autorizate (PFA)/ a întreprinzătorului persoană fizică titulară (ÎI), a reprezentantului desemnat (ÎF) – *se depune în copie la cererea de sprijin*;
3. *Doar în cazul ÎF*: Împuternicire pentru stabilirea reprezentantului desemnat de ÎF în relația cu MMAP, cu menționarea scopului şi a perioadei pentru care a fost emisă, semnată de toți membrii întreprinderii – *se depune în original la cererea de sprijin*;
4. *Doar dacă este cazul*: Împuternicire notarială pentru o altă persoana fizică desemnată de către persoana fizică autorizată (PFA)/ întreprinzătorul persoană fizică titulară (ÎI)/ reprezentantul desemnat (ÎF) în relația cu MMAP, cu menționarea scopului şi a perioadei pentru care a fost emisă împuternicirea și actul de identitate al împuternicitului– *se depune în original la cererea de sprijin*;
5. Certificatul de înregistrare la Oficiul Național al Registrului Comerțului (ONRC) - *se depune în copie la cererea de sprijin*;
6. Actul doveditor privind deținerea terenului, care poate fi, după caz, unul din următoarele tipuri de documente: titlu de proprietate, contract de vânzare-cumpărare, act de donație, certificat moștenitor, proces verbal de punere în posesie sau extras din amenajamentul silvic – *se depune în copie la cererea de sprijin*;
7. Declaraţie pe propria răspundere privind situația juridică a terenului referitoare la lipsa litigiilor de proprietate – *se depune în original la cererea de sprijin*;
8. Dovada unui cont bancar activ, deschis la o bancă din România – *se depune în copie la cererea de sprijin*.
9. Certificat constatator eliberat de Oficiul Registrului Comerţului eliberat cu maxim 30 de zile înainte de data depunerii cererii de sprijin - *se depune în copie la cererea de sprijin;*

**Persoanele juridice de drept privat (societăți comerciale, asociații și fundații, etc.):**

1. Cererea de finanțare însoțită de anexe;
2. Actul de identitate al împuternicitului legal – *se depune în copie la cererea de sprijin*;
3. Certificatul de înregistrare la Oficiul Național al Registrului Comerțului (ONRC)/Registrul Asociațiilor și Fundațiilor (RAF) – *se depune în copie la cererea de sprijin*;
4. Actul/Hotărârea organului de decizie privind derularea proiectului, care să menționeze amplasamentul și suprafața propusă pentru producerea de MFR și prin care se stabilește împuternicitul legal în relația cu MMAP, semnată și ștampilată de reprezentantul legal al persoanei juridice - *se depune în copie la cererea de sprijin*;
5. Actul doveditor privind deținerea terenului, care poate fi, după caz, unul din următoarele tipuri de documente: titlu de proprietate, contract de vânzare-cumpărare, act de donație, certificat moștenitor, proces verbal de punere în posesie sau extras din amenajamentul silvic – *se depune în copie la cererea de sprijin*;
6. Declaraţie pe propria răspundere privind situația juridică a terenului referitoare la lipsa litigiilor de proprietate – *se depune în original la cererea de sprijin*;
7. Dovada unui cont bancar activ, deschis la o bancă din România – *se depune în copie la cererea de sprijin*;
8. Certificat constatator eliberat de Oficiul Registrului Comerţului/Registrul Asociațiilor și Fundațiilor, eliberat cu maxim 30 de zile înainte de data depunerii cererii de sprijin *- se depune în copie la cererea de sprijin*;

**Persoanele juridice de drept public (unități administrativ – teritoriale):**

1. Cererea de finanțare însoțită de anexe;
2. Actul de identitate al împuternicitului legal – *se depune în copie la cererea de sprijin*;
3. Certificat de înregistrare fiscală - *se depune în copie la cererea de sprijin*;
4. Actul doveditor privind deținerea terenului, care poate fi, după caz, unul din următoarele tipuri de documente: titlu de proprietate, contract de vânzare-cumpărare, act de donație, proces verbal de punere în posesie sau extras din amenajamentul silvic – *se depune în copie la cererea de sprijin*;
5. Hotărârea Consiliului local privind derularea proiectului, care să menționeze amplasamentul și suprafața propusă pentru producerea de MFR și prin care stabilește împuternicitul legal în relația cu MMAP, semnată și ștampilată de reprezentantul legal al persoanei juridice de drept public, ce a fost în prealabil supusă controlului de legalitate de către Instituția Prefectului, privind includerea terenului în domeniul public local – *se depune în copie la cererea de sprijin*;
6. Declaraţie pe propria răspundere privind situația juridică a terenului referitoare la lipsa litigiilor de proprietate – *se depune în original la cererea de sprijin*;
7. Dovada unui cont bancar activ, deschis la o bancă din România – *se depune în copie la cererea de sprijin*.

**Persoanele juridice de drept public (regii publice):**

1. Cererea de finanțare însoțită de anexe;
2. Actul de identitate al împuternicitului legal – *se depune în copie la cererea de sprijin*;
3. Certificat de înregistrare fiscală - *se depune în copie la cererea de sprijin*;
4. Actul doveditor privind deținerea terenului, care poate fi, după caz, unul din următoarele tipuri de documente: titlu de proprietate, contract de vânzare-cumpărare, act de donație, proces verbal de punere în posesie sau extras din amenajamentul silvic – *se depune în copie la cererea de sprijin*;
5. Hotărârea Consiliului de administrație privind derularea proiectului, care să menționeze amplasamentul și suprafața propusă pentru producerea de MFR și prin care stabilește împuternicitul legal în relația cu MMAP, semnată și ștampilată de reprezentantul legal al persoanei juridice de drept public – *se depune în copie la cererea de sprijin*;
6. Declaraţie pe propria răspundere privind situația juridică a terenului referitoare la lipsa litigiilor de proprietate – *se depune în original la cererea de sprijin*;
7. Dovada unui cont bancar activ, deschis la o bancă din România – *se depune în copie la cererea de sprijin*.

*MMAP își rezervă dreptul de a solicita și alte documente relevante, dacă este cazul, pentru stabilirea eligibilității solicitantului.*

*Documentele trebuie să fie valabile la data depunerii Cererii de sprijin, termenul de valabilitate al acestora fiind în conformitate cu legislaţia în vigoare și valabile cel puțin pe toată perioada derulării contractului de finanţare. Orice modificare survenită pe durata derulării contractului de finanțare privind datele relevante din documente vor fi aduse la cunoștința MMAP imediat ce acestea survin.*

## Semnarea cererii de finanțare și a documentelor anexate

Pentru transmiterea cererilor de finanțare prin aplicația informatica, semnătura electronică extinsă a reprezentantului legal al solicitantului/împuternicitul solicitantului, trebuie să fie certificată în conformitate cu prevederile legale în vigoare.

Declarațiile în nume propriu ale reprezentantului legal al solicitantului pot fi semnate astfel:

* Olograf de către reprezentantul legal al solicitantului şi electronic (cu semnătură electronică extinsă, certificată în conformitate cu prevederile legale în vigoare) de către persoana împuternicită. Dacă este cazul, se va depune și documentul de împuternicire. Acesta reprezintă un document administrativ emis de reprezentantul legal, cu respectarea prevederilor legale în vigoare.

sau

* Electronic, cu semnătură electronică extinsă, certificată în conformitate cu prevederile legale în vigoare, de către reprezentantul legal al solicitantului;

Astfel, documentele anexate la cererea de finanțare vor fi încărcate în copie format .pdf sub semnătură electronică extinsă certificată a reprezentantului legal al solicitantului/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

|  |  |
| --- | --- |
|  | **Atenție!****Pentru declarațiile solicitate în nume personal ale reprezentantului legal nu se acceptă însușirea și semnarea acestora de către o altă persoană împuternicită.**  |

# Contractarea și implementarea proiectelor

## Contractarea proiectelor

Pentru proiectele care au fost acceptate în urma etapei de evaluare, precum și în urma finalizării analizei contestațiilor depuse, se va trece la etapa de semnare a contractelor de finanțare, cu respectarea condiției de încadrare în alocarea apelului de proiecte.

În aceasta etapă, în cazul în care MMAP consideră că este necesară clarificarea unor aspecte suplimentare, poate solicita clarificări solicitantului menținându-se obligativitatea clarificării aspectelor respective pentru semnarea contractului de finanțare.

Contractul de finanțare, cărui model este prevăzut în Anexa 5 model G, va fi semnat de Ministerul Mediului, Apelor și Pădurilor în calitate de Coordonator de reformă și/sau investiție și beneficiar.

MMAP va întocmi documentațiile de contractare, iar încheierea contractului este condiționată de prezentarea de către beneficiar, în termenele prevăzute în Notificare, a documentelor corespunzătoare momentului contractării.

Solicitantul se va asigura de menționarea în cerințele documentațiilor de atribuire a contractelor de achiziție (caietul de sarcini pentru elaborare PT), a măsurilor privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și va prezenta documentele justificative aferente.

Se va avea în vedere detalierea separată a cheltuielilor pe categorii cheltuieli: eligibile și neeligibile.

## Implementarea și monitorizarea proiectelor

Monitorizarea implementării contractelor de finanțare din punct de vedere tehnic și financiar se va realiza de către MMAP.

Pe toată perioada de implementare a proiectului, beneficiarul:

* trebuie să respecte obligațiile prevăzute în PNRR pentru implementarea principiului „Do No Significant Harm” (DNSH) (“A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile;
* trebuie să notifice MMAP asupra oricărei situații, eveniment ori modificare care afectează sau ar putea afecta respectarea condițiilor de eligibilitate/criteriilor de selecție aplicabile menționate în Ghidul specific în termen de cel mult 5 zile lucrătoare de la luarea la cunoștință a situației respective;
* trebuie să respecte prevederile legislației comunitare și naționale în domeniul dezvoltării durabile, egalității de șanse, egalității de gen și nediscriminării;
* trebuie să respecte prevederile legislației naționale în domeniul achizițiilor publice;
* este obligat să furnizeze orice informații de natură tehnică sau financiară legate de proiect, solicitate de către MMAP, Autoritatea de Certificare, Autoritatea de Audit sau orice alt organism abilitat să verifice sau să realizeze auditul asupra modului de implementare a proiectelor finanțate din PNRR;
* este obligat să asigure accesul la documente și informații și accesul la fața locului al reprezentanților CE, ECA, AA, EPPO, OLAF, DLAF și DNA, ca urmare a unei adrese de notificare a auditului/controlului;
* are obligația arhivării şi păstrării în bune condiții a tuturor documentelor aferente acestora, în conformitate cu prevederile art. 132 din Regulamentul financiar, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări;
* are obligația păstrării evidenței informațiilor despre fondurile obținute pentru o perioadă de minimum 10 ani de la data la care au fost acordate ultimele fonduri;
* Trebuie să îndeplinească măsurile legate de vizibilitatea fondurilor din partea Uniunii Europene, inclusiv, atunci când este cazul, afișând emblema Uniunii Europene și o declarație de finanțare corespunzătoare cu următorul conținut: "finanțat de Uniunea Europeană - NextGenerationEU", precum și prin oferirea de informații specifice coerente, concrete și proporționale unor categorii de public diverse, care includ mass-media și publicul larg, cu respectarea prevederilor Manualului de identitate vizuală a PNRR elaborat de către MIPE şi aprobat prin ordin al ministrului.

MMAP poate transmite solicitări de **clarificări/completări**. Netransmiterea unui răspuns complet și în termen la solicitarea de clarificări poate conduce la rezilierea contractului de finanțare, în conformitate cu prevederile ghidului specific/contractului de finanțare.

Perioada de implementare a activităților proiectului se referă atât la activitățile realizate înainte de depunerea cererii de finanțare, dar nu mai devreme de 01 februarie 2020, cât și la activitățile ce urmează a fi realizate după momentul semnării contractului de finanțare a proiectului. Perioada de implementare nu poate depăși data de 30.09.2024.

Astfel, **termenul limită de efectuare a recepției la terminarea lucrărilor este 30.09.2024.**

Beneficiarii care au încheiat contracte de finanțare cu MMAP și care nu finalizează proiectul în perioada de eligibilitate a cheltuielilor vor suporta din bugetul propriu sumele necesare finalizării proiectelor după această perioadă (cheltuieli neeligibile).

În cazul neîndeplinirii integrale/parțiale a acțiunilor/ indicatorilor de proiect, respectiv până la termenele maximale aprobate, cu modificările și completările ulterioare, recuperarea sprijinului se va realiza cu respectarea principiului proporționalității.

Trimestrial, după semnarea contractului de finanțare, beneficiarul va depune la MMAP un Raport de progres privind stadiul implementării proiectului. Acesta va cuprinde informații\* cu privire la:

* Raportarea progresului înregistrat în desfășurarea procedurilor de achiziții publice aferente proiectului (contracte de achiziție publică în desfășurare, finalizate, planificate);
* Raportare cu privire la îndeplinirea obligațiilor referitoare la asigurarea elementelor de identitate vizuală specifice MRR;
* Raportare cu privire la progresul fizic al investiției;
* Probleme și dificultăți întâmpinate;
* Măsuri de remediere propuse;
* Alte aspecte sau documente justificative, după caz.

\*Lista este orientativă. Raportul de progres – formular tipizat va fi pus la dispoziție de MMAP.

Totodată, prin Raportul de progres se va asigura și colectarea datelor privind beneficiarul real al fondurilor, în conformitate cu art. 22 alin. (2) lit. (d) din Regulamentul (UE) 2021/241 al Parlamentului European şi al Consiliului din 12 februarie 2021.

### Autorizația de construire (AC) și Proiectul tehnic (PT)

Dacă solicitarea de finanțare cuprinde și propunerea de execuție/modificar /extindere a unor clădiri, vor fi aplicabile prevederile Hotărârii Guvernului nr. 907/2016 *privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice*, cu modificările și completările ulterioare

**În acestă situație, în termen de cel mult 6 luni de la semnarea contractului de finanțare**, beneficiarul va transmite Autorizația de Construire, împreună cu toate avizele obținute pe baza Certificatului de urbanism și Proiectului tehnic, verificat în conformitate cu prevederile Legii nr. 10/1995 privind calitatea în construcții, republicată, cu modificările și completările ulterioare, împreună cu devizul general actualizat, precum și procesul-verbal de recepție a proiectului tehnic.

În situația nerespectării termenului, MMAP poate proceda la rezilierea contractului de finanțare și la recuperarea sumelor plătite beneficiarului.

Dacă este cazul, se va transmite Hotărârea de aprobare a devizului general actualizat pentru faza PT sau cu modificările și completările intervenite la faza PT și, dacă este cazul, devizul general și Bugetul anexă a proiectului actualizat.

Solicitantul se va asigura de menționarea în cerințele documentațiilor de atribuire a contractelor de achiziție (caietul de sarcini pentru elaborarea proiectului tehnic), a măsurilor privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și va prezenta documentele justificative aferente.

### Achizițiile

Procedurile de achiziție vor respecta prevederile „Îndrumarului metodologic pentru beneficiarii privați aplicabil în derularea procedurilor de achiziție pentru atribuirea contractelor de furnizare de produse, prestare de servicii, execuție de lucrări finanțate din fondurile externe nerambursabile și rambursabile aferente Mecanismului de Redresare și Reziliență”.

Achizițiile se vor desfășura cu respectarea legislației naționale privind achizițiile publice/ sectoriale, după caz.

Executanții/ Furnizorii/ Prestatorii de lucrări de execuție/ servicii/ echipamente vor fi selectați printr-o procedură deschisă, competitivă, transparentă și non-discriminatorie în conformitate cu legislația națională și europeană.

Contractul de execuție lucrări va cuprinde detaliat inclusiv măsurile privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și tipul de documente prin care se va dovedi respectarea acestora.

Toate contractele de achiziție de lucrări trebuie transmise la MMAP înainte de a solicita prin cereri de transfer sume aferente acestor contract.

### Beneficiarul real

Beneficiarul are obligația de a se asigura că destinatarii finali ai fondurilor sunt informați cu privire la obligația acestora de a transmite datele și informațiile cu privire la beneficiarii reali ai fondurilor alocate din PNRR, conform prevederilor Directivei (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2020 al Parlamentului European și a Consiliului și a Directivei 2006/70/CE a Comisiei și a legislației naționale incidente, atât la momentul depunerii cererilor de finanțare, cât si pe perioada implementării proiectelor, înainte de semnarea contractelor de achiziție, asigurându-se, de asemenea, de existența unor prevederi contractuale privind obligația actualizării acestor informații în mod regulat până la încetarea relațiilor contractuale.

În vederea aplicării prevederilor paragrafului anterior, înaintea semnării contractelor aferente procedurilor de achiziție, beneficiarul se asigură că datele privind beneficiarii reali sunt înscrise la ONRC. Verificarea se va face prin intermediul sistemului informatic e\_SMC, anterior semnării contractului de achiziție, atât pentru ofertantul câștigător, cât si pentru subcontractanți sau terți. În cazul în care ofertantul declarat câștigător are în structura acționariatului entități juridice străine, formularul privind beneficiarul real se va completa cu datele acelor entități ce au o participare de peste 25%, până la identificarea persoanei fizice ce deține părțile sociale ale acestora si se va depune la ONRC, așa cum prevede Legea nr. nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative, cu modificările și completările ulterioare.

Totodată se va completa și o declarație pe propria răspundere conform prevederilor articolului 326 din Codul Penal privind falsul în declarații ce va conține datele despre beneficiarul real. Declarația va fi solicitată cu titlu obligatoriu de Autoritatea contractantă înaintea semnării contractelor de achiziție.

### Finanțarea cheltuielilor eligibile

**Mecanismul de finanțare**

În termen de cel mult 30 de zile calendaristice de la semnarea contractului de finanțare sau odată cu depunerea cererii de transfer, beneficiarul trebuie să depună Graficul inițial estimativ privind estimările trimestriale de fonduri și termenele de depunere a cererilor de transfer, în care va preciza numărul estimat de cereri de transfer și valoarea acestora. Numărul de cereri și valorile aferente pot fi modificate ulterior prin depunerea de Grafice estimative rectificative.

Transferul către beneficiari a sumelor eligibile, conform prevederilor Ordonanței de urgență a Guvernului nr. 124/2021 și a normelor metodologice de aplicare a acestora, se realizează în baza cererilor de transfer depuse de beneficiari, în condițiile și pe baza documentelor prevăzute prin contractele de finanțare, precum și conform documentației justificative stabilite prin prezentul ghid.

**Cerere de transfer**[[1]](#footnote-1)- cererea depusă de către un beneficiar, prin care se solicită MMAP virarea sumelor, în baza contractului de finanțare și a documentației justificative, stabilite prin ghiduri specifice pentru demararea și finanțarea activităților proiectului.

Cu excepția transferului de sume pentru facturile reprezentând avansuri și plăți efectuate înainte de încheierea contractului de finanțare, cererea de transfer se depune numai după finalizarea integrală a cel puțin unei faze din proiect.

Beneficiarii au obligația depunerii la MMAP a Graficului estimativ privind estimările trimestriale din fonduri și termenele de depunere a cererilor de transfer, care se va actualiza ori de câte ori intervin modificări.

Beneficiarii depun la MMAP cereri de transfer pentru plățile care urmează a fi efectuate, cu excepția cazului în care plățile au fost efectuate începând cu 1 februarie 2020, în condițiile art. 37 din Ordonanța de urgență a Guvernului nr. 124/2021, înainte de semnarea contractului de finanțare, pentru care se întocmesc cereri de transfer distincte care se transmit coordonatorilor de reforme și/sau investiții, în termen de 15 zile lucrătoare de la aprobarea contractelor de finanțare.

### Termene de autorizate/plată

În termen de 10 zile lucrătoare de la data depunerii cererii de transfer întocmite conform contractului de finanțare, MMAP autorizează cheltuielile cuprinse în cererea de transfer și efectuează plata sumelor autorizate în termen de 5 zile lucrătoare de la aprobarea documentelor de către ordonatorul principal de credite.

În situația în care sunt necesare documente adiționale sau clarificări, termenul de 10 zile lucrătoare poate fi întrerupt fără ca perioadele de întrerupere cumulate să depășească 10 zile lucrătoare.

În cazul ultimei cereri de transfer depuse de beneficiar în cadrul proiectului, termenele menționate anterior pot fi prelungite cu durata necesară efectuării tuturor verificărilor procedurale, dar fără a depăși 45 de zile de la data depunerii cererii de transfer.

După efectuarea plății, MMAP notifică beneficiarul cu privire la plata aferentă cheltuielilor autorizate din cererea de transfer.

### Reconcilierea contabilă

Beneficiarii de proiecte finanțate din fonduri europene au obligația să țină pentru fiecare proiect o evidență contabilă distinctă, folosind conturi analitice distincte.

În vederea efectuării reconcilierii contabile între conturile contabile ale MMAP și cele ale beneficiarilor pentru proiectele implementate în cadrul PNRR, beneficiarii au obligația transmiterii trimestriale, până la data de 20 a lunii următoare perioadei de raportare, a formularului *– Notificare cu privire la reconcilierea contabilă*, din care să rezulte sumele primite de la MMAP, conform prevederilor din contractele de finanțare.

### Cererile de transfer

Fiecare cerere de transfer transmisă de beneficiar trebuie să reflecte separat, pentru fiecare an calendaristic, cheltuielile efectuate în cadrul proiectului.

MMAP își rezervă dreptul de a refuza parțial/integral efectuarea plății aferente unei cereri de transfer, dacă nu au fost transmise documentele menționate la secțiunile anterioare, în termenele solicitate și cu respectarea prevederilor legale sau ale contractului de finanțare încheiat.

Beneficiarii care efectuează plăți în valută în cadrul proiectului solicită prin cererile de transfer contravaloarea în lei a acestora la cursul Băncii Naționale a României, denumite în continuare BNR, din data întocmirii documentelor de plată în valută.

Documente anexate cererii de transfer:

* Facturi fiscale;
* Adeverințe;
* Extrase de cont (pentru plățile care au fost efectuate începând cu 1 februarie 2020, în condițiile art. 37 din Ordonanța de urgență a Guvernului nr. 124/2021, înainte de semnarea contractului de finanțare);
* Rezultatele verificării controlului financiar preventiv propriu la nivelul fiecărui beneficiar, respectiv ale controlului financiar preventiv delegat, unde este cazul;
* Procese verbale de recepție parțială, dacă este cazul;
* Procesul verbal de recepție la terminarea lucrărilor (la ultima cerere de transfer);
* Situații de lucrări, Note de Renunțare, Note de Comandă Suplimentară, Dispoziții de șantier, care să justifice diferențele dintre listele de cantități din PT și lucrările realizate;
* Documente justificative care să demonstreze implementarea principiului de „a nu prejudicia în mod semnificativ” (DNSH – „Do No Significant Harm”) în etapa de execuție a lucrărilor, așa cum sunt solicitate și asumate prin Declarația privind respectarea principiului DNSH în implementarea proiectului;
* Alte documente, după caz.

**Notă**

Toate documentele prezentate în perioada de implementare, inclusiv cele anexate cererii de transfer trebuie să fie în conformitate cu prevederile legislației incidente și cu respectarea obligațiilor prevăzute în PNRR.

**Condițiile de implementare prevăzute prin prezentul Ghid se vor completa prin Instrucțiuni emise de MMAP și Notificate beneficiarilor.**

### Perioada de durabilitate

Prin perioada de durabilitate a proiectului se înțelege perioada de menținere obligatorie a investiției după finalizarea implementării proiectului (minimum 5 (cinci) ani de la efectuarea plății finale).

În perioada de durabilitate beneficiarul finanțării din PNRR trebuie să:

* + mențină investiția realizată (asigurând mentenanța și serviciile asociate necesare);
	+ nu realizeze o modificare asupra calității de proprietar/administrator al investiției componentă a proiectului, decât în condițiile prevăzute în contractul de finanțare;
	+ nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiției.

Pe perioada de durabilitate a proiectului, beneficiarul:

* trebuie să notifice MMAP asupra oricărei situații, eveniment ori modificare care afectează sau ar putea afecta respectarea condițiilor de eligibilitate/criteriilor de selecție aplicabile menționate în Ghidul specific în termen de cel mult 5 zile lucrătoare de la luarea la cunoștință a situației respective;
* trebuie să respecte prevederile legislației comunitare și naționale în domeniul, dezvoltării durabile, egalității de șanse, egalității de gen și nediscriminării.
* este obligat să furnizeze orice informații de natură tehnică sau financiară legate de proiect, solicitate de către MMAP, Autoritatea de Certificare, Autoritatea de Audit sau orice alt organism abilitat să verifice sau să realizeze auditul asupra modului de implementare a proiectelor finanțate din PNRR;
* este obligat să asigure accesul la documente și informații şi accesul la fața locului al reprezentanților CE, ECA, AA, EPPO, OLAF, DLAF şi DNA, ca urmare a unei adrese de notificare a auditului/controlului;
* are obligația arhivării şi păstrării în bune condiții a tuturor documentelor aferente acestora, în conformitate cu prevederile art. 132 din Regulamentul financiar, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări. Această perioadă este de 3 ani în cazul în care valoarea finanțării este mai mică sau egală cu 60.000 euro sau stabilită potrivit prevederilor normelor privind ajutorul de stat, după caz, oricare este mai lungă;
* are obligația păstrării evidenței informațiilor despre fondurile obținute pentru o perioadă de minimum 10 ani de la data la care au fost acordate ultimele fonduri;
* Trebuie să mențină măsurile legate de vizibilitatea fondurilor din partea Uniunii Europene, inclusiv, atunci când este cazul, afișând emblema Uniunii Europene şi o declarație de finanțare corespunzătoare cu următorul conținut: "finanțat de Uniunea Europeană - NextGenerationEU", precum şi prin oferirea de informații specifice coerente, concrete şi proporționale unor categorii de public diverse, care includ mass-media şi publicul larg, cu respectarea prevederilor Manualului de identitate vizuală a PNRR elaborat de către MIPE şi aprobat prin ordin al ministrului.

# Contribuția investiției la obiectivele asumate pentru realizarea indicatorilor din domeniul climei și din domeniul digital

Investiția contribuie în proporție de 100% la obiectivele asumate pentru realizarea indicatorilor din domeniul climei și în proporție de 0% pentru realizarea indicatorilor din domeniul digital.

Investiția contribuie în proporție de 100% la obiectivele de mediu.

# Modificarea ghidului solicitantului

Se pot emite ordine de modificare a prevederilor prezentului ghid pentru actualizarea cu eventualele modificări legislative aplicabile sau pentru îmbunătățirea procesului de verificare, în cuprinsul cărora vor exista și prevederi tranzitorii pentru proiectele aflate în procesul de verificare, pentru asigurarea principiului tratamentului nediscriminatoriu al tuturor solicitanților de finanțare. MMAP va emite instrucțiuni în aplicarea prevederilor prezentului ghid. Pentru asigurarea principiului transparenței MMAP va publica ordinele de modificare a prezentului ghid pe pagina de internet a autorității.

# Anexe

|  |  |
| --- | --- |
| Anexa 1 | Conținutul cadru al proiectului tehnico-economic |
| Anexa 2 | Declarație privind situația terenului |
| Anexa 3 | Declaraţie pe propria răspundere cu privire la neîncadrarea în categoria "întreprindere în dificultate" |
| Anexa 4 | Cerere de finanțare |
| Anexa 5 | A\_Declarația de angajamentB\_Declarația de eligibilitateC\_Declarație privind regimul TVAD\_Declarație privind respectarea principiilor DNSHE\_Declarația de consimțământF\_Declarație privind evitarea dublei finanțăriG\_Contract de finanțare |
| Anexa 6 | Lista Specii |
| Anexa 7  | Grila de verificare |

1. Conform prevederilor OUG nr. 124/2021, cu modificările și completările ulterioare. [↑](#footnote-ref-1)